Mmegi Blogs :: Jalo, ke fa re tlhoma ngwana
Jalo, ke fa re tlhoma ngwana
Botswana o bolelwa e le lengwe la mafatshe a a nang le di tsa tlholego tse dintsi thata. Gare ga dilo tse, go ditlhare ka mehuta ya tsone. Ditlhare dingwe jaaka morukuru, mogonono, moselesele, ke tse di agang.
Tse dingwe jaaka morula, mmilo, moretlwa, ke tsa maungo. Dingwe gape, di bolelwa di alafa malwetse mangwe. Sengwe sa tse se bolelwa e le sengaparile. Setlhare se, ba re se sentsi thata kwa Kweneng.
Re utlwa fa khampane ya Matebeleng Milling e reka setlhare se koo go se rekisetsa mafatshe mangwe, a a moseja ga mawatle, go dira melemo ka sone. Go utlwala fa sengwe se rekisiwa e le sone sengaparile tota, mme se sengwe se rekisiwa se sidilwe, se le boupi.
Ga twe se, se bone dipoelo tse di nametsang. A mme tlhe dipoelo tseo, di se nyeletse lehumo la rona. Re ka sala re le ba ga mang? Polelo e ya kgwebo ya sengaparile re e fitlhela mo go Dikgang (Daily News/Phalane 05 2018)
Fa e bega ka fa mogolwane wa khampane ya Matebeleng a reng ba dira kgwebo ka teng, Dikgang/Daily News ya re;
‘…..ba tshwaraganye le lephata la Tlhokomelo Dikgwa ka ke lone le fang banni tetla ya go bapala setlhare seo le go bona gore khampane e reka selekanyo sese beilweng.’
Le gompieno re tlaa nna re re, bala temana e e fa godimo e sentle mme mo go yone o tlaa bona lefoko ‘sese.’ Potso e nne gore, a o bona lefoko le, le dirisitswe sentle kgotsa nnyaa? Fa le sa dirisiwa sentle, phoso e fa kae, molato ke eng ka lone? Fela jaaka gale, ga re itse gore wena o tla araba jang. Mme rona karabo ya rona ke gore, lefoko le ga le a dirisiwa sentle.
twe o ile ntlwaneng, kana, o ile seemelong. Fela jalo ka lefoko ‘sese.’
A itumelelwe go twe, ‘O botlhale nnana, mme le ene a itumele, a tshegatshege, tiro e diregile sentle. Mme a nne a dire fela jalo, go fitlhelela a itse gore fa go twe sese go tewa gore a reng. E re fa a ntse a tla a gola, jaanong a simolole go ikisa kwa ntlwaneng, go ya sese, le lone lefoko leo, a le dirise.
Fa e le gore ga o tlhaloganye, kana o latlhegile, ga o itse gore jaanong re fa kae, kgang ya rona ke gore, mo temaneng e re e nopotseng ele, lefoko ‘sese,’ga le a dirisiwa sentle, ka tota ga le nyalane le se se buiwang.
Temana ele e supa gore, batho ga ba bapale sengaparile fela jaaka ba batla, e se re gongwe ba tloga ba se nyeletsa. Go thibela se, ba tshwanetse go fiwa tetla ke Lephata La Tlhokomelo Dikgwa (Department of Forestry and Range Resources).
Fela jalo, Matebeleng Milling le yone ga e letlelelwe gore e ka reka fela ka fa e bonang kana ka fa yone e batlang ka teng. Boemong jwa seo, go na le selekanyo sa gore e ka reka go le kana ka eng, kgotsa ya reka bontsi bo bo kae, e le jo bo letlelelwang ke puso. Jalo he, mo temaneng ele, go kwala sentle, ke gore re kgaoganye lefoko ‘sese’ re le dire mafoko a mabedi.
Re reng? Re re, ‘se se’ mme temana e balege e re, ‘…..lephata…..ke lone le fang banni tetla ya go bapala….. le go bona gore khampane e reka selekanyo se se beilweng.’ Jaana, re tlaa bo re kwadile sentle, go nyalana; go dumalana. Mme fa re re ‘….sese…..’ nnyaa, foo re latlhegile. Re bua jalo fa re tlhoma, re kotamisa ngwana, re mo ruta go ya sese.
A re ele tlhaka eo tlhoko
Ga se go atla
Ke leo gape
Bangwe ba ka botsa gore Borwa ke mang
Ka tsebe gone a reng? (2)
Ka tsebe gone a reng?
Gompieno o bonye dife?
Mafoko ao, a a kgaogana
Sekole ga se se potlana
A re o sekegele tsebe
A go ntse jalo?
Foo, ga re bue Setswana
Thoko ga se tiro
Re amogela gore ke phoso
A re tlhotlhore kgetsi
Re ntse re bua ka 'go jela…..'
A re se re 'di efa'
Lefoko leo ga le reye batsadi
Motho ga a tswe yo mongwe tema
Leo ga le kgaoganngwe